**Joni Karjalainen** (s. 13. huhtikuuta 1991 Helsinki) on suomalainen jääkiekkoilija, pelipaikaltaan laitahyökkääjä. Hän on edustanut SM-liigajoukkuetta Tapparaa 36 sarjaottelussa. Karjalaisen vahvuudet ovat nopeudessa, hyökkäyspelissä ja laukauksessa.*lähde?*

Ura
---

### Seuraura

Karjalainen on HJK:n kasvatti. Hän siirtyi juniorina HIFK:hon, jonka C-nuorissa hän pelasi kaudella 2005–2006. Kaudella 2006–2007 Karjalainen nousi HIFK:n B-nuoriin, joissa hän oli tehoilla 13+27=40 joukkueen toiseksi paras pistemies. Pduotuspeleissä hän edusti C-nuoria, joissa hän voitti Suomen-mestaruuden. Kauden 2007–2008 Karjalainen pelasi suurimmaksi osaksi A-nuorissa. Kaudella 2008–2009 hän oli tehoilla 14+24=38 HIFK:n A-nuorten paras pistemies. Pudotuspeleissä Karjalainen edusti B-nuoria, joissa hän voitti SM-hopeaa.

Kesäkuussa 2009 Karjalainen siirtyi Tapparaan kolmivuotisella liigasopimuksella. Hän ei kuitenkaan noussut kaudella 2009–2010 Tapparan edustusjoukkueeseen, vaan oli A-nuorten paras pistemies tehoilla 10+21=31. Marraskuussa Karjalainen sai kokemusta miesten peleistä, kun hän teki jouluun asti ulottuvan sopimuksen Mestiksen Hokin kanssa. Hän pelasi seurassa kuusi ottelua, joissa syntyi kolme maalia.

Kaudella 2010–2011 Karjalainen nousi Tapparan SM-liigarinkiin. Hänet lainattiin kuitenkin kauden alussa Mestiksen LeKiin, jossa hän teki 13 ottelussa tehot 3+8=11. Hän pelasi myös yhdeksän Mestis-ottelua verran alle 20-vuotiaiden maajoukkueessa. Hän debytoi SM-liigassa 4. marraskuuta 2010 vieraissa entistä seuraansa HIFK:ta vastaan ja sai ottelussa jääaikaa 13.57 minuuttia. Kolmannessa liigaottelussaan 16. marraskuuta vieraissa Kärpät hän saavutti ensimmäiset liigapisteensä, kun hän syötti aluksi Joonas Koskisen maalin ja viimeisteli itse uransa ensimmäisen SM-liigamaalin. Karjalainen pelasi debyyttikaudellaan liigassa 35 ottelua, joissa syntyivät tehot 4+2=6. A-nuorissa hän pelasi viisi ottelua.

Karjalainen jatkoi Tapparan ringissä kauteen 2011–2012, jolloin hän pelasi yhden ottelun. Hänet lainattiin lokakuussa 2011 loppukaudeksi Hokkiin, jossa hän pelasi kuitenkin vain seitsemän ottelua ennen sopimuksen purkamista. Hän siirtyi tämän jälkeen loppukaudeksi Kiekko-Vantaaseen.

### Maajoukkueura

Karjalainen pelasi alle 18-vuotiaiden MM-kilpailuissa vuonna 2009 ja voitti pronssia. Hän teki kisoissa tehot 2+2=4.

Karjalainen on pelannut 52 poikien ja 10 nuorten maaottelua.

Tilastot
--------

|   |   | Runkosarja |   | Pudotuspelit |
| --- | --- | --- | --- | --- |
| Kausi | Joukkue | Liiga | O | M | S | Pist. | RM | O | M | S | Pist. | RM |
| 2010–2011 | Suomi U20 | Mestis | 9 | 5 | 3 | 8 | 4 | – | – | – | – | – |
|  | LeKi | Mestis | 13 | 3 | 8 | 11 | 6 | – | – | – | – | – |
|  | Tappara | SM-liiga | 35 | 4 | 2 | 6 | 10 | – | – | – | – | – |
|  | Tappara | A-SM | 5 | 4 | 8 | 12 | 4 | – | – | – | – | – |
| 2011–2012 | Tappara | SM-liiga | 1 | 0 | 0 | 0 | 0 | – | – | – | – | – |
|  | LeKi | Mestis | 6 | 0 | 0 | 0 | 4 | – | – | – | – | – |
|  | Hokki | Mestis | 7 | 1 | 4 | 5 | 2 | – | – | – | – | – |
|  | Kiekko-Vantaa | Mestis | 24 | 6 | 4 | 10 | 8 | 1 | 0 | 0 | 0 | 0 |
| 2 kautta | yhteensä | SM-liiga | 36 | 4 | 2 | 6 | 10 | – | – | – | – | – |

Lähteet
-------

* Joni Karjalainen Jatkoaika.comissa (Internet Archive)
* Joni Karjalainen *Elite Prospects*. Everysport Media Group AB.  (englanniksi)

### Viitteet

1. ↑  Eliteprospects
2. ↑  Pyymäelle ja Karjalaiselle sopimukset Tapparaan  22.6.2009. Jatkoaika.com. Viitattu 18.11.2009.
3. ↑  Joni Karjalainen linnapaitaan  27.11.2009. Jatkoaika.com. Viitattu 9.11.2011.
4. ↑  Antonen ja Karjalainen LeKiin  29.9.2010. Jatkoaika.com. Viitattu 9.11.2011.
5. ↑  Tilastot – SM-liiga  4.11.2010. SM-liiga.  Arkistoitu 9.7.2011. Viitattu 9.11.2011.
6. 1 2  Joni Karjalainen Tappara. Viitattu 9.11.2011.
7. ↑  Tilastot – SM-liiga  16.11.2010. SM-liiga.  Arkistoitu 9.7.2011. Viitattu 9.11.2011.
8. ↑  Hokki ja Karjalainen purkivat sopimuksen  4.11.2011. Jatkoaika.com. Viitattu 9.11.2011.
9. ↑  Kiekko-Vantaa vahvisti hyökkäystään  9.11.2011. Jatkoaika.com. Viitattu 9.11.2011.
10. ↑  Kiekko-Vantaa vahvisti hyökkäystään  9.11.2011. Jatkoaika.com. Viitattu 9.11.2011.